rlitschk/wikidir huggingface dataset:
Mayra Andrade (* 13. Februar 1985 in Havanna, Kuba) is en kapverdische Singersche. Andrade weer op Kuba boren, man vun kapverdische Öllern, so dat se sülvst ok’n Kapverdesche is. Ofschoonst se noch teemlich jung is, hett se all in vele Länner leevt. So is se mit ehr Öllern na Kap Verde togen, na Senegal un Angola un hett ok al in Düütschland leevt. Ehr aktuelle Wahlheimat is Frankriek, wo se in Paris wahnt. Se weer eerst sössteihn Johr oolt, as se 2001 bi de „Jeux de la Francophonie“ in Kanada de Goldmedaille as beste Singerin wunnen hett. Dorna güng dat mit ehr Loopbahn gau na baven. 2007 hett de Singersche ehr eerst Album ünner den Titel Navega rutbröcht, woför se in dat Johr batz den Pries vun de düütsche Schallplattenkritik kregen hett. Se singt dorop vör allen in kapverdisch Kreol. In ehr Musik sleiht se en Weg twüschen Latin un Jazz in, wobi se brasiliaanschen Influss („Tunuka“) mit Flamenco („Lapidu na bo“) verbinnt un togliek ok de tyypsche Melancholie vun de traditschonellen kapverdischen Musik in Leder as „Dispidida“ un „Navega“ infangt, de faken mit dat portugeesche Fado vergleken warrt. Mayra Andrade höört blangen Cesária Évora un Lura intwüschen to de
Who Do I Gotta Kill?, ok ünner Me and the Mob, is de Titel vun en Filmkummedie vun 1994 mit Frank Rainone as Speelbaas. Jimmy Corona is en Schriever, man as he en Book schrifft över angeevliche Verbinnen twüschen Marilyn Monroe un Lee Harvey Oswald will sien Agent nix mehr mit em to doon hebben. Em fallt nix mehr in, wat he to Papeer bringen kann, worüm denn ok sien Fründin Lori mit em Sluss maken deit. As he opletzt in sien Stammlokal ok noch bi’t Klauen tofaten kregen warrt un wirklich allens scheef löpt, will he sien Leven en Enn maken. Man denn kummt em jüst noch de Idee, en Book över de Mafia to schrieven, woneem al sien Unkel Tony Bando arbeiten deit. Över em versöcht he in de Verbrekerkreisen rintokamen, stellt sik dorbi aver nicht jüst so an, as dat wesen schüll. Man liekers warrt he opnahmen un mutt ok en poor krumme Dingers dreihn. Denn aver kriggt em de Polizei tofaten un öövt Druck op em ut, dat he Informatschonen över den Böverbaas vun de Mackers rutkriegen un wietergeven schall. Bi denn Versöök flüggt Jimmy aver op un schall afmurkst warrn. Sien Unkel verklort, dat he
As Harvstappel betekent man Appelsoorten, de in September / Oktober riep sünd, de sofort oder kört nah dat Inlagern in de Harvst geneetriep (bit Enn’n Dezember / Anfang Januar) sünd. En kloren Ünnerscheeden vun de Harvstappel-Soorten to de Winterappel-Soorten is nich mögelk, wiel eenig Soorten van Oktober bit März eten wurrn könnt; to de Sömmerappels kann man aber en klor Splitten maken. In fröhere Tieden (also bevör man to all Tiet Aaft ut Supermarkt kriegen kunn) weern de Harvstappels (neben eenig lagerfähig Beern) en vun de wichtigst Borns för de Versörgen mit Aaft in’t Harvst un Winter. Eenige typisch Harvstappelsoorten sünd Alkmene, Grahams Jubiläumsappel, Gravensteener, Holsteener Cox un James Grieve.
Franz Anton Beckenbauer (* 11. September 1945 in München; † 7. Januar 2024 in Soltborg, Öösterriek), ok De Kaiser nöömmt, weer en düütsch Footballspeler, -trainer un Funktschonär. He weer Viezpräsidenten vun de Düütsch Footballbund (DFB), Präsident vun de FC Bayern München as ok Upsichtsratvörsitter vun de FC Bayern München AG. Todem weer he Präsident vun dat Organisatschoonskommittee för de Football-Weltmeesterschaap 2006. Van 1959 bit 1964 hett he all in de Jöögdmannschap vun Bayern München speelt und is denn in de Herrenmannschap wesselt, mit de he bit 1977 insgesamt 427 Bundsliga-Spele makt hett. Dorbi hett he 60 Doren schaten. He weer Libero und hett mit sien domals modern Speel dat Footballspeel an sück matgeblich prägt. Van 1977 bit 1980 hett he bi Cosmos New York in de USA speelt, bit he weer in de Bundsliga torüchkommen is un bi den Hamburger SV anhüürt hett. Dor hett he bit 1982 nochmals 28 Spelen absolveert. Dornah is he noch mol för een Johr nah New York gahn. In de Natschonalmannschap hett he van 1965 bit 1977 insgesamt 103 Spelen makt un dorbi 14 Doren schaten. To de Tiet weer he dormit Rekordnatschonalspeler un ok de Eerste, de 100 Lännerspelen maakt harr. Bit 1983
De Bröder vun de Swarten Hööften binnen Revel weer en Sellschop vun junge düütsche Kooplüde in de Stadt Revel in Eestland. Fröher hefft sik de Bröder in dat Swartenhööften-Huus in Revel drapen. De Liddmaten dröffen noch nich verheiraat ween. Hüdigendags sünd de Bröder nich mehr in Revel, man allerwegens in Düütschland tohuse. Dat warrt woll seggt, dat de Bröder sik al in de eersten Tieden vun de Mission in Ooltlivland in dat 13. Johrhunnert tohopen funnen hefft. Man kloor is bloß, dat Swarthööften in dat 14. Johrhunnert in Borgen vun den Düütschen Orden un in den Bischop siene Borgen as Wachtlüde up’n Posten weern. Wat düsse Gruppen to kriegen harrn mit de lateren Bröder vun de Swarten Hööften, de sik later in dat Land siene Städer drepen döen, is nich to seggen. De eersten schriftlichen Tüüchniss över Bröder vun de Swarten Hööften in de Städer vun Ooltlivland kaamt ut dat 15. Johrhunnert. In en Stadt kemen dormols tomeist Koopmannsgesellen ut annere Städer tohopen, de noch nich verheiraat weern. Dat weern also Lüde, de in de Stadt nich tohuse weern un de dor ok nich up Duur bleven sünd. De wichtigsten Drepen geev dat in Revel, Riga, Derpt un Pernau. De
Swarthööften betekent Bröder vun de Swarten Hööften, to Revel, Compagnie vun de Swarthööften, in Riga. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. De Biologie is de Wetenschop vun de lebennig Wesen, besünners Deerter un Planten. De Deel, de vun de Deerter hanneln deit, is de Zoologie De Deel, de vun de Planten hanneln deit, is de Botanik De Deel, de vun de Bakterien un anner ganz lütten lebennig Deerter un vun de Viren hanneln deit, is de Mikrobiologie Allens wat leevd, ward in dree Domänens indeelt: Archea Bacteria Eukaryota Protista, wat de sünd, de bloots een Zelle hebbt Fungi, wat de Swämme sünd. Animalia, wat de Deerter sünd Planta, wat de Planten sünd Fackrebeete sünd ook: Anatomie un Morphologie, de seggt woans de Planten un Beester utkiekt un woans se opbaut sünd Systematik un Taxonomie, wat över dat Indeeln vun all de veelen Planten un Beester is Ökologie, wat vun de Umwelt is Ethologie, wat dorvun is woso de Beester wat mookt Physiologie, wat dorvun is wo dat mit den Stoffwessel löppt Biochemie, wat vun de Chemie in de lebennigen Wesen is Paläontologie, wat vun de Oorten is, de utstorven un to Steen worn sünd, so as de Sauriers
Disse Artikel is man blots en Stubben. Du kannst Wikipedia helpen un em verbetern. Pommern is en Landstreek an de Waterkant vun de Oostsee. Dat geiht vun Rügen un Griepswohld över Stettin bet kort vör Danzig. Vundaag liggt de Westdeel (Vörpommern) vun Pommern in dat düütsche Bundsland Mekelnborg-Vörpommern un de Oostdeel (Achter- orrer Hinnerpommern) in Polen.
Rafael Nadal Parera (katalaansch Rafel Nadal Parera; * 3. Juni 1986 in Manacor, Mallorca) is en spaanschen Tennis-Speler. Nadal is aktuell de Nummer een in de aktuelle Tennis-Weltranglist. Tüschen 2005 un 2008 hett he de French Open wunnen un in dat Johr 2008 de Wettkamp in Wimbledon. He kann besünners good up Sandplatzen spelen, so as bi de French Open. He hollt den Rekord för de langste Winnerserie up Sand: tüschen April 2005 un Mai 2007 hett he 81 Spelen in Rieg wunnen, bevör hüm Roger Federer in Hamborg slahn hett. Van 18. August 2008 bit 5. Juli 2009 weer Nadal denn de Nr. 1 vun de Tennis-Weltranglist. An 17. August 2008 harr he all bi de Olympsch Spelen in Peking de Goldmedaille wunnen. Rafael (Rafa) Nadal Parera wurr up de spaansch Eiland Mallorca geboren. De Nahnaam Nadal bedüüd up katalaansch Wiehnachten. Mit veer Johr fung he an mit Tennis spelen. Sien Unkel Toni is sien Trainer, en tweeten Unkel is Miguel Ángel Nadal, de fröher en gooden Footballspeler weer. Siet 2001 speelt he up de ATP-Tour. 2002 hörr he all to de tweehunnert best Spelers. En Johr later weer he all ünner de best fieftig un 2004 hett he
Miguel Ángel Nadal Homar (* 28. Juli 1966 in Manacor up Mallorca) is en ehemalger spaanisch Footballspeler. He hett 62 Länderspelen för Spanien makt un 18 Johr lang in de eerste spaansche Football-Liga för de Manschapen vun Real Mallorca un FC Barcelona speelt. Mit FC Barcelona is he veer mal spaansch Meester wurrn un hett 1992 de Europapokal vun des Landsmeesters wunnen. Nadal weer eerst Middelfeldspeler, aber so nah un nah is he een Abwehrspeler wurrn, vör de man sück in Acht nemmen muss. Nah sien aktiv Karriere weer he Trainer bi den Vereen RCD Mallorca, wo he 2016 aber torüchtreeden is. He is de Unkel vun de spaansch Tennisspeler Rafael Nadal. Miguels Broer Toni traineert Rafael. Indrag bi Weltfußball.de
Dat Swartenhööften-Huus in Revel is dat vörmolige Huus vun de „Bröder vun de Swarten Hööften“, de sik in Revel in düt Huus versammelt hefft, so lange as de in düsse Stadt tohopenkamen sünd. Düt Huus hett en mooi Portal un is boot in den Stil vun de nedderlannsche Backsteen-Renaissance ut dat 16. Johrhunnert. Unnen bi dat Parterre sünd de Wapen vun de Hansekontoren vun Brügge, Nowgorod, London un Bergen anbröcht. De Bröder hett dat in Revel vun bi 1400 af an geven bit 1940. Dormols mössen all Düütsch-Balten dat Land wegen den Hitler-Stalin Pakt verlaten. Vun dor af an sünd de Bröder in Düütschland wieter togange. De sweedschen Königen Gustav II. Adolf un Karl XII. hefft sik in düt Huus sehn laten, man ok de russischen Zaren Peter de Grote, Paul un Alexander I. sünd Ehren-Liddmaat bi de Bröder ween un hefft dat Huus besöcht. Ok de leste Ministerpräsident vun Eestland vör den Krieg, Konstantin Päts, is Ehrenbroder wurrn un hett sik in dat Broderbook inschreven.
Riddu Riđđu is en Musik- un Kulturfestival dat elk Johr siet 1991 in Olmmaivaggi/Manndalen (Gemeen Gáivuotna/Kåfjord) in Norwegen afhollen warrt. 2008 vun’n 9.-13. Juli nu dat 17. Maal. Dat Festival schall de Kultur un Musik vun de Samen un vun annere Minnerheiten vöranbringen helpen. En poor junge Lüüd harrn 1991 beslaten, dat se jemehr saamsche Kultur hoochhollen un fiern wullen. Denn lang harrn de Regeren vun Norwegen un de annern Länner, över de Sapmi sik streckt, de saamsche Kultur dalhollen un wullen de Samen assimileren. Veel Lüüd schamen sik för ehr saamsche Afkumst un Kultur un deen Spraak un Kultur afleggen. Dat Festival schull helpen, dat de Lüüd den Weert vun jemehr Kultur wedderkennen doot. Ok Lüüd vun annere Minnerheitengruppen, to’n Bispeel vun de Navajo, Maori oder Komi, sünd as Musikers oder Gäst inlaadt un beriekert dat Kulturprogramm. Riddu Riđđu. Mehr Biller, Videos oder Audiodateien to’t Thema gifft dat bi Wikimedia Commons. Websteed vun dat Festival (norweegsch)
Wies’ is siet 1972 en Ortschap in de Gemeend Freborg. Dorför weer dat Dörp sülvstännig. Dat Geestdörp hett ruchweg 400 Inwahner. Van 1540 bit 1964 geev dat dor en Tichelee. De lüttje School ut dat Johr 1913 wurrd hüüd as Kapellengebäude bruukt. Hüüd föhrt de Bundsstraat 436 vun Freebörg nah Wiesmoor an de Oort vörbi. To Wies’ tellt ok de Moorkolonie Upschört, grünnd 1800, mit de man hüüd in en Dörpgemeenschap koopereert. Süüdööstlich vun Wies’ liggt de Karl-Georgs-Forst. Websteed van’n Oort (hoochdüütsch) över de Kapell (hoochdüütsch)
Ooltfranzöösch oder Ooltfransch is een Spraak de sick ut dat Latiensche afspalten hett. Bi disse Spraak is de nahe Verwanntskupp noh dat Latiensche goud süchtbor. Aflöst wuur dat ollfranzöösch döör dat Laatfranzöösch wat sück denn mehr un mehr vun dat Latiensche entfernt hett. Doruut bint ook Dialekte soo-as et Pikardisch en et Normandisch enstann. Vundaag kannst Ooltfranzöösch noch as Schriftspraak in manchen Kerken un ollen Bökers fin. J. Batany: Français médiéval. Bordas, Paris 1978. Sylvie Bazin-Tacchella: Initiation à l’ancien français. Hachette, Paris 2001. Charles Bruneau: Petite histoire de la langue française. 2 Bände. Paris 1969/70. Ferdinand Brunot: Histoire de la langue française des origines à nos jours. 13 Bände. Paris 1966-. Frédéric Duval: Le Français médiéval. Brepols, Turnhout 2009. Mireille Huchon: Histoire de la langue française. Paris 2002. Geneviève Joly: L’ancien français. Belin, Paris 2004. Wilhelm Kesselring: Die französische Sprache im Mittelalter. Tübingen 1973. Guy Raynaud de Lage / Geneviève Hasenohr: Introduction à l’ancien français, 2. Uplage SEDES, Paris 1993. Thierry Revol: Introduction à l’ancien français. Nathan, Paris 2000. Carl Voretzsch: Einführung in das Studium der altfranzösischen Sprache. Halle 1932. Walther von Wartburg: Évolution et structure de la langue française. Francke, Tübingen 1993 [= Kultur- und Sprachgeschichte Frankreichs]. Lothar Wolf
Barack Hussein Obama, Jr. (* 4. August 1961 in Honolulu, Hawaii) is en US-amerikaanschen Politiker (Demokraatsche Partei) un Afkaat. He is bi de Präsidentenwahl an'n 4. November 2008 to’n 44. Präsidenten vun de USA wählt wurrn. An’n 20. Januar 2009 hett he dat Amt antreden. He is de eerste afroamerikaansche Präsident in de Geschicht vun de USA. In dat Johr 2004 is he för Illinois in den Senat wählt wurrn. Upstünds In is he de enkelt afroamerikaansche Senator. An’n 10. Februar 2007 hett he in Springfield (Illinois) künnig maakt, dat he för de Wahl to’n Präsidenten antreden will. He hett sik denn eerst mol in de Vörwahlen gegen Hillary Clinton dörsetten mösst. An’n 3. Juni 2008 harr he dat schafft. Dor harr he de nödigen Afordenten tosamen, dat he bi dat Upstellen vun den Kannedaten vun siene Partei de Mehrheit kriggt. Bi de Präsidentenwahlen güng dat denn gegen John McCain vun de Republikaners. An’n 27. August is Barack Obama vun de Afordenten vun de Demokraatsche Partei offiziell to’n Präsidenten-Kannedaten utropen wurrn. He is dor de eerste Afroamerikaner mit, de för een vun de beiden groten Parteien in de USA in dat Witte Huus intrecken deit. An’n 23. August hett Obama
Obama is de Familiennaam von Auma Obama (* 1960), keniaansche Germanistin, Soziologin, Journalistin un Schrieversche, Barack Obama Senior (1936–1982), Ökonoom un Regerungsberader ut Kenia, Vader von Barack Obama, Barack Obama (* 1961), US-amerikaanschen Politiker, Florent Obama (* 1991), Footballspeler ut Kamerun, Francisco Pascual Obama Asue (* 1949), Politiker ut Äquatorialguinea, Ildefonso Obama Obono (* 1938), Arzbischop ut Äquatoriaalguinea, Michelle Obama (* 1964), US-amerikaansche Avkatin, Fro von Barack Obama, Ricardo Mangue Obama Nfubea (* 1961), Politiker ut Äquatoriaalguinea, Valeriano Nguema Obama, Baas von de Direccion General de Control Financiero. Obama betekent ok Obama, Geslecht von Landplanarien, Obama, Stadt in Japan, Borg Obama, Borg in Japan, Obama, Lehn mit Seet in de Stadt Obama, Obama, fröhere Stadt, nu Deel von Unzen in Japan, Obama-Lien, Iesenbahnlien von de West Japan Railway Company. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Carlos Sastre Candil (* 22. April 1975 in Madrid) is en spaansch Radrennfohrer. Sien gröttste Erfolge harr he bi de Tour de France un bi de Spanien-Rundfohrt (Vuelta a España). Bi de Tour de France weer he 2006 Darte un 2007 Veert un in 2008 kunn he dat gröttste Radrennen sogor winnen. Bi de Vuelta a España hett he 2005 und 2007 jeweils den tweeten Platz belegt. Sastre levt in Madrid un is mit Piedi, de Süster vun de storven Radrennfohrer José María Jiménez, verheiraadt un hett en Söhn un en Dochter. Intüschen hett he dat Enn' vun sien Karriere in dat Johr 2011 ankünnigt. Offiziell Websteed (engelsch, spaansch) Portrait up radsportseiten.net
Finnmark betekent Amt Finnmark, en Amt in Noorwegen, Finnmark, ene histoorsche Region in’n Noorden vun Noorwegen, Finnsche Mark, hebbt se fröher in Finnland mit betahlt, Finnmark warrt ok as Naam vun verschedene Rebeden in Sweden bruukt, in de veel Finnen leevt (hebbt): Finnmark vun Malung, Finnmark vun Nås, Finnmark vun Orsa, Finnmark vun Rättvik. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Telemark betekent Amt Telemark, Amt in Noorwegen, Telemark-Koh, en Kohraaß, Telemarken, Looptechnik bi’t Skifohren, Telemark, Lannetechnik bi’t Skispringen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Nordland betekent Amt Nordland, Amt in Noorwegen, Nordland-Verlag, Verlag, de to de SS tohören dee, Nordland Papier, Poppeerfabrik in’t Eemsland, Nordland, fröhere Tiedschrift in Sweden, Nordland, Binaam vun de 11. SS-Freewilligen-Panzergrenadier-Division, Nordland, düütsch Kriegsschipp. Nordland is de Familiennaam von Eva Nordland (1921–2012), noorweegsche Pädagogin un Fredensaktivistin. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
John Sidney McCain III (* 29. August 1936 up de Militärbasis Coco Solo in de Panamakanalzoon; † 25. August 2018 in Cornville, Arizona) weer en US-amerikaansch Politiker (Republikaansche Partei). Vun 1987 af an is he US-Senator för den Bundsstaat Arizona. In dat Johr 2000 is he antreden as Kannedat to’n US-Präsidenten, man he hett dormols de Vörwahlen verloren gegen George W. Bush. John McCain is ok bi de US-Präsidentenwahl 2008 de republikaansche Kannedat ween un is gegen Barack Obama vun de Demokraten antreden. Bi de Wahlen an'n 4. November hett he avers düütlich verloren. He hett in’n Vietnamkrieg as Pilot vun US-Navy-Jagdbombers mitmaakt. Vör en Reeg vun Johren is he Kriegsgefangenen ween. He is as Söhn vun John S. McCain, Jr. (1911–1981) un Roberta Wright McCain (* 1912) in de Panamakanalzoon to’e Welt kamen. Dormols hefft de USA dor dat Seggen harrt. He hett twee Geswister: Sandy McCain Morgan un den Schauspeler Joe McCain (*1942). Sien Vadder un ok sien Grootvadder John S. McCain, Sr. sünd Admiral bi de US-Marine ween. Bit he tein Johr oolt ween is, hett he unnerscheedliche Scholen up Militärstützpunkten besöcht. Na dat Enne vun den Tweeten Weltkrieg is de Familie McCain 1946 na Noord-Virgina hentagen.
Sydney Penny (* 7. August 1971 in Nashville, Tennessee) is en US-amerikaansche Schauspelerin. Penny is en boren Cherokee Indianersche. e hett al in teemlich junge Johren Kontakt mit dat Showbusiness kregen, vun wegen, dat ehr Öllern as Country- un Western-Singers in’t Gewarf arbeiden deen un se jemehr Dochter ok in junge Johren al mit in jemehr Optreden inbetogen hebbt. Al mit acht Johren hett se in de Feernsehprodukschoon The Night Rider mitmaakt. Dorna hett se wietere Rullen speelt, vör allen in Feernsehregen. Grode Acht hett ehr de Rull as Meggie Cleary in The Thorn Birds bröcht. Se weer to de Tiet jüst eerst twölf Johr oolt. Siet de Tiet hett se jümmer wedder in en Veeltall vun Rullen speelt, vör allen in Feernseregen un Mini-Regen as t. B. in Twilight Zone, Beverly Hills, 90210, The Bold and the Beautiful usw., man ok in verscheden Feernseh- un Kinoprodukschonen weer se mit dorbi. Toletzt speel se de Julia Santos in de ABC-Sepenoper All My Children vör de Kamera. Penny is mit Robert Powers verheiraadt, de ok in’t Feernsehgewarf arbeit. Siet Mai 2007 hebbt de beiden tohopen en Söhn. För ehr Film- un Feernsehrullen is Sydney Penny al ölven mol för Filmpriesen vörslahn
Banzkow is en Gemeen in dat Amt Banzkow in’n Landkreis Ludwigslust-Parchen in Mekelborg-Vörpommern mit 2132 Inwahners. To de Gemeen höörn de Öörd Banzkow un Mirow to. Dör de Gemeen löppt ok de Störkanal. De Oort Banzkow is an’n 31. Oktober 1300 as Bancekowe dat eerste Maal in de Oorkunnen vörkamen. Dat Wapen vun de Gemeen gifft dat siet September 2000. „In Gröön över gollen Wellenschildfoot en gollene Holländerwindmöhl, blangento op beide Sieden en gollen Linnenbladd.“ De Möhl steiht för Banzkow mit sien Holländerwindmöhl un de beiden Linnenbläder för Mirow mit sien Hauptstraat, an de op beide Sieden Linnen stahn. Banzkow. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in’n Landkreis Ludwigslust-Parchen Balow | Bandenitz | Banzkow | Barkhagen | Barnin | Belsch | Bengerstörp | Besitz | Blankenberg | Blievenstorf | Bobzin | Boizenborg | Borkow | Brahlstörp | Brenz | Bresegard bi Eldena | Bresegard bi Picher | Brüel | Bruno | Bülow | Cambs | Crivitz | Dabel | Dambeck | Demen | Dersenow | Dobbertin | Dobin an’n See | Däms | Domsühl | Dümmer | Eldena | Friedrichsruhe | Gallin | Gallin-Kuppentin | Gammelin
McCain is de Familiennaam von Brice McCain (* 1986), US-amerikaanschen American-Football-Speler, Cindy Hensley McCain (* 1954), US-amerikaansche Ünnernehmerin, Edwin McCain (* 1970), US-amerikaanschen Gitarrspeler, Frances Lee McCain (* 1944), US-amerikaansche Schauspelerin, Howard McCain (* 1968), US-amerikaanschen Speelbaas, Jerry McCain (1930–2012), US-amerikaanschen Musiker, John S. McCain senior (1884–1945), US-amerikaanschen Admiraal, John S. McCain junior US-amerikaanschen Admiraal, John Sidney McCain III. (John McCain; 1936–2018), US-amerikaanschen Politiker, Meghan McCain (* 1984), US-amerikaansche Bloggerin un Publizistin, Wallace McCain (1930–2011), kanaadschen Ünnernehmer. McCain betekent McCain Foods, kanaadsch Ünnernehmen ut de Levensmiddelindustrie. Kiek ok bi: McKain. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Blau Lööw is en Kulturpries, de siet 2006 elk Johr an Lüüd vergeven warrt, de sik för de Kultur in’n Landkreis Horborg verdeent maakt hebbt. De Priesdregers mööt in’n Landkreis Horborg leven oder mit jemehr Arbeit togang wesen. He is mit en Priesgeld vun 2000 Euro verbunnen, dat de Spoorkass Horborg-Buxthu geven hett. Den Naam hett de Pries vun dat Wapen vun’n Landkreis, dat en blauen Lööw wiest. De Trophäe besteiht ut en Lööw ut Glas, de Handstand maakt. Utklamüsert hett de Figur, de 2005 vun ene Jury utsöcht worrn is, Wolfgang Pohl. De ole Kulturpries, de 1975 stift worrn is, vun’n Landkreis Horborg weer 1999 instellt worrn. 1976: Willi Wegewitz 1977: Jutta Bossard 1978: Georg Sluyterman von Langeweyde 1979: Hittfeller Speeldeel 1985: Grete Siegmund 1989: Brigitte Kranich 1991: Max Schegulla 1999: Nedderdüütsche Bühn Bookholt - „De Steenbeeker“ Christoph Ehlermann: Landkreis-Kulturpreis "Blauer Löwe" für Kabarettisten Joachim Zawischa aus Buchholz, Wochenblatt an’n 26. September 2015
John Smith (* 3. März 1931 in Los Angeles, Kalifornien, as Robert Earl Van Orden; † 25. Januar 1995 ok dor) weer en US-amerikaansch Schauspeler. Sien Dörbröök harr he as Pilot in de Film Insel der verlorenen Frauen, 1959. In dat glieker Johr speel he neben Robert Fuller in de Feernsehreeg Laramie, de in Düütschland ünner de Titel Am Fuß der blauen Berge utstrahlt wurr. De Feernsehreeg leep in de USA bit 1963. Smith weer van 1960 bit 1964 mit de US-Schauspelerin Luana Patten verheiraadt, van de he scheedt wurrn is. John Smith in de Internet Movie Database (engelsch)